หลังตำรวจไทยได้จับกุมนายจอห์น มาร์ค คารร์อายุ 41 ปี สัญชาติอเมริกัน ผู้ต้องหาฆ่าข่มขืนด.ญ.จอนเบเนต์ แรมซีย์อายุ 6 ขวบ นางงามเด็กรัฐโคโลราโด ประเทศสหรัฐอเมริกาเมื่อปี 2539 ได้เป็นผลสำเร็จ หลังจากหลบหนีคดีมาเกือบ 10 ปี โดยผู้ต้องหารายนี้ถูกควบคุมตัวอยู่ที่สำนักงานตรวจคนเข้าเมือง เพื่อรอการดำเนินตามกฎหมาย ล่าสุดตำรวจตรวจคนเข้าเมืองได้ส่งตัวนายคารร์ขึ้นเครื่องบินกลับไปดำเนินคดียังประเทศสหรัฐอเมริกาท่ามกลางความคุ้มกันอย่างแน่นหนาแล้วส่งมือฆ่านางงามเด็กกลับมะกันเมื่อเวลา 15.00 น.วันที่ 20 สิงหาคม พล.ต.ท.สุวัฒน์ ธำรงศรีสกุล ผู้บัญชาการสำนักงานตรวจคนเข้าเมือง (ผบช.สตม.) พร้อมกำลังเจ้าหน้าที่ตำรวจได้นำตัวนายจอห์น มาร์ค คารร์ออกจากอาคารกักตัวคนต่างด้าว สำนักงานตรวจคนเข้าเมือง เดินทางไปยังสนามบินดอนเมืองเพื่อส่งตัวกลับไปดำเนินคดีที่ประเทศสหรัฐอเมริกาโดยคารร์สวมเสื้อเชิ้ตสีแดง กางเกงสแล็คสีดำ ผูกเนกไทลายสีม่วง และมีสีหน้านิ่งเฉยไม่แสดงอาการหวาดกลัว หรือตกใจกับกองทัพนักข่าวทั้งไทยและต่างประเทศที่เดินทางมาทำข่าวเป็นจำนวนมาก
นายจอห์น มาร์ค คารร์ ผู้ต้องหาฆ่าข่มขืนด.ญ.จอนเบเนต์ แรมซีย์อายุ 6 ขวบ สัญชาติใด 
อเมริกัน